31988D0493
L 261/27
JURNALUL OFÍCIAL AL UNIUNII EUROPENE
DECIZIA COMISIEI
din 8 septembrie 1988
de modificare a Deciziei 87/309/CEE de autorizare a tipăririi de neșters a indicațiilor prescrise pe ambalajele semințelor din anumite specii de plante furajere
(88/493/CEE)
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Directiva 66/401/CEE a Consiliului din 14 iunie 1966 privind comercializarea semințelor de plante furajere (1), astfel cum a fost modificată ultima dată prin Directiva 88/380/CEE (2), în special ultima teză din articolul 10 alineatul (1) litera (a),
întrucât, în principiu, semințele plantelor furajere nu pot fi comercializate decât în cazul în care ambalajele acestora sunt prevăzute cu o etichetă oficială în conformitate cu dispozițiile stabilite prin Directiva 66/401/CEE;
întrucât, cu toate acestea, poate fi autorizată tipărirea de neșters a indicațiilor prescrise pe ambalaj, pe baza modelului stabilit pentru etichetă;
întrucât Comisia a acordat deja o asemenea autorizație prin Decizia 87/309/CEE (3);
întrucât Decizia 80/755/CEE a Comisiei din 17 iulie 1980 de autorizare a tipăririi de neșters a indicațiilor prescrise pe ambalajele semințelor de cereale (4), astfel cum a fost modificată ultima dată prin Decizia 81/109/CEE (5), a acordat o autorizație similară în cazul semințelor de cereale; întrucât, în conformitate cu respectiva decizie, indicațiile prescrise care trebuie tipărite sau ștampilate pe ambalaj atunci când se prelevează probe, sunt mai puțin detaliate decât în cazul semințelor plantelor furajere;
întrucât, în perioada aplicării Deciziei 87/309/CEE, a devenit clar că respectiva decizie trebuie modificată astfel încât dispozițiile sale cu privire la informațiile necesare care trebuie tipărite sau ștampilate pe ambalaje atunci când se prelevează mostre să fie conforme cu cele stabilite de Decizia 80/755/CEE pentru semințele de cereale;
întrucât măsurile prevăzute de prezenta decizie sunt conforme cu avizul Comitetului permanent pentru semințe și material săditor pentru agricultură, horticultură și silvicultură,
ADOPTĂ PREZENTA DECIZIE:
Articolul 1
La articolul 1 alineatul (2) litera (c) din Decizia 87/309/CEE, expresia „anexa IV partea A litera (a) punctele 3, 3a și 6” se înlocuiește cu „anexa IV partea A punctul I litera (a) punctele (3) și (3a)”.
Articolul 2
Prezenta decizie se adresează statelor membre.
Adoptată la Bruxelles, 8 septembrie 1988.